Diari Oficial de la Generalitat Valenciana


Sumari del DOGV 3898, del 15-12-2000 (2000/10754)

ACORD de 5 de desembre de 2000, del Govern Valencià, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ontinyent.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/10400


Data del document
:   05-12-2000

Organisme emissor
:   Conselleria de Justícia i Administracions Públiques

Tipus de document
:   Acord

Descriptors 

:   * Ontinyent
    * administració local
    * expropiació

ACORD de 5 de desembre de 2000, del Govern Valencià, per la qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Ontinyent. [2000/S10179]
  
El Govern Valencià, en la reunió del dia 5 de desembre de 2000, adoptà l'acord següent:
  
L'Ajuntament d'Ontinyent, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de connexió viària de la plaça de Pere IV y l'avinguda de la Diputació (fase I).
  
Aquesta declaració d'urgent ocupació es justifica per les següents raons:
  
L'obra de connexió viària de la plaça de Pere IV y l'avinguda de la Diputació (fase I) ha de dur-se a terme amb celeritat, ja que l'execució del projecte de connexió viària entre la plaça de Pere IV i l'avinguda de la Diputació suposarà una millora del trànsit dels vianants en aqueixes àrees, i evitar així el perill que hi ha en l'actualitat, a causa de les condicions en què es troba la zona, el que justifica àmpliament acudir a aquest procediment especial.
  
La relació de propietaris, béns i drets afectats per l'expedient va ser sotmesa a informació pública i notificada individualment a les persones interessades, algunes de les quals van presentar al·legacions que van ser resoltes pel ple de la corporació. En l'expedient consten l'aprovació del projecte d'obres, l'acta de replanteig i la retenció de crèdit.
  
Per tot això i ateses les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, a proposta del conseller de Justícia i Administracions Públiques, el Govern Valencià
  
ACORDA
  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Ontinyent per a l'execució del projecte de connexió viària de la plaça de Pere IV y l'avinguda de la Diputació (fase I).
  
Relació de béns afectats:
  
1. Referència cadastral: 7499715.
  
Superfície afectada: 54,65 m².
  
Naturalesa: vials.
  
Propietat de:
  
José Antonio Conejero Martínez.
  
Manuel Conejero Martínez.
  
2. Referència cadastral: 7499714.
  
Superfície afectada: 72,86 m².
  
Naturalesa: vials.
  
Propietat de:
  
Joaquín Gil Vilanova.
  
Escuela de Conductores ONTY, SL.
  
Nicolás Robledillo Merlos.
  
Francisco Aliaga Sanchis.
  
José Serrano Juan.
  
José Ramón Casanova Calabuig.
  
Carlos Soriano Terol.
  
Alejandro Amezcua Belda.
  
José Sanz Revert.
  
Vicente Serrano Juan.
  
El present acord es publicarà en el Diari Oficial de la Generalitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit davant de la corporació local expropiant al·legacions als sols efectes d'esmenar possibles errors que s'hagen produït en relacionar els béns afectats per la urgent ocupació.
  
Aquest acord posa fi a la via administrativa, en virtut de l'article 109.c) de la Llei de Règim Jurídic de les Administracions Públiques i del Procediment Administratiu Comú. Les persones interessades podran interposar contra aquest els següents recursos:
  
a) Recurs potestatiu de reposició davant del Govern Valencià, en el termini d'un mes comptat a partir de l'endemà a aquell en què tinga lloc la publicació de l'acord en el Diari Oficial de la Generalitat Valenciana. Contra la desestimació expressa del recurs potestatiu de reposició o, si fa el cas, contra la desestimació presumpta d'aquest pel transcurs d'un mes, es podrà interposar, en el termini de dos mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas de haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Tot això d'acord amb el que s'ha establit en els articles 48, 107 i següents, i 116 i següents de la Llei de Règim Jurídic de les Administracions Públiques i del Procediment Administratiu Comú, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació de l'acord en el Diari Oficial de la Generalitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que les persones interessades puguen interposar qualsevol altra via que estimen oportuna.
  
València, 5 de desembre de 2000
  
El conseller secretari del Govern Valencià